نواز علی شوق

پروفیسر ڈاکٹر نواز علی شوق (پیدائش: 10 جولائی،1937ء) پاکستان سے تعلق رکھنے والے سندھی زبان و ادب کے معروف ماہر، شاعر، نقاد، محقق اور جامعہ کراچی کے شعبہ سندھی کے سابق چیئرمین ہیں۔ وہ شاہ عبد اللطیف بھتائی کی شاعری پر تحقیق کے حوالے سے شہرت رکھتے ہیں۔

 حالات زندگی 
ڈاکٹر نواز علی شوق 10 جولائی،1937ء کو کندھ کوٹ، ضلع جیکب آباد، صوبہ سندھ، برطانوی ہندوستان (موجودہ پاکستان) میں پیدا ہوئےڈاکٹر نواز علی شوق، بائیو ببلوگرافی ڈاٹ کام، پاکستانڈاکٹر نواز علی شوق، پاکستانی کنیکشنز، برمنگھم برطانیہ۔ تدریس کے شعبے سے وابستہ رہے۔ وہ کراچی یونیورسٹی کے شعبۂ سندھی کے پروفیسر اور چیئرمین اور شاہ لطیف چیئر کراچی یونیورسٹی کے ڈائریکٹر کے عہدے پر بھی فائز رہ چکے ہیں۔ اس کے علاوہ وہ سندھی زبان کا با اختیار ادارہ حیدرآباد، سندھ کے چیئرمین بھی رہے۔ شاہ عبداللطیف بھٹائی کی شاعری کی شرح ابیات شاہ لطیف کے نام سے تحریر کی۔ ان کی دیگر تصانیف میں سچل سرمست :تاریخ، تصوف اور شاعری، کلیات علوی، کلیات ناز، ملاوٹ جا ماہر، آویسی اتھی ویا اور سامی سفر ھلیا کے نام شامل ہیں۔

 تصانیف 
 ابیات شاہ لطیف
 سچل سرمست :تاریخ، تصوف اور شاعری
 'کلیات ناز
 کلیات علوی
 ملاوٹ جا ماہر
 سامی سفر ھلیا
 آویسی اتھی ویا
 فتوح السند (احمد بن یحییٰ البلادی کی کتاب فتوح السند کا سندھی ترجمہ)

 اعزازات 
حکومت پاکستان نے ان کی خدمات کے اعتراف کے طور پر انھیں14 اگست، 2014ء کو صدارتی تمغا برائے حسن کارکردگی عطا کیا۔

 حوالہ جات 

زمرہ:1937ء کی پیدائشیں
زمرہ:بقید حیات شخصیات
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی معلمین
زمرہ:جامعہ کراچی کی شخصیات
زمرہ:سندھی مصنفین
زمرہ:ضلع جیکب آباد کی شخصیات
زمرہ:کراچی کی شخصیات
زمرہ:تمغائے حسن کارکردگی وصول کنندگان